**Mór Városi Önkormányzat Képviselő-testületének**

**46/2017. (II.15.) Kt.**

**határozata**

**a MÓRHŐ KFT. ügyvezetője 2017. évi prémium- és céljutalom feltételeinek meghatározása tárgyában**

Mór Városi Önkormányzat Képviselő-testülete „a MÓRHŐ Kft. vezető tisztségviselőinek, felügyelőbizottsági tagjainak és vezető állású munkavállalóinak javadalmazásáról” szóló szabályzat alapján a MÓRHŐ Kft. ügyvezető igazgatója részére 2017. évre vonatkozóan a következő premizálási feltételeket határozza meg.

Prémium feltételek: Legfeljebb 1 havi alapbérnek megfelelő prémium kitűzésével – az alapbér %-ában meghatározott alábbi prémiummértékkel:

1./ A Mórhő Kft. jóváhagyott üzleti tervének végrehajtása likviditás biztosításával. A pénzáramok folyamatos figyelése, likviditás menedzselés.

 30 % pont

2./ A Mórhő Kft. Távfűtési Üzletág tulajdonosi elvárásnak megfelelő üzemeltetése, éves karbantartási és felújítási munkálatok határidőben történő elvégzése a távhő szolgáltatás színvonalának megőrzése érdekében.

 30 % pont

3./ A piaci igények figyelembe vételével a gázmotorok villamos energia termelési kapacitásának maximális kihasználása a költséghatékonyabb villamos energiatermelés érdekében.

 25 % pont

4./ A Mórhő Kft. határidőn túli kintlévőségeinek csökkentése. A 2017. január 1-jei és a 2017. december 31-ei kintlévőségállomány összehasonlításával, a realizált csökkenés % pontonként 1 %, maximum 15 %

 15 % pont

A képviselő-testület felkéri a polgármestert, hogy a MÓRHŐ Kft. ügyvezetőjét a határozatban számára előírt 2017. évi prémiumfeltételekről tájékoztassa.

Határidő: 2018.05.31.

Felelős: ügyvezető (Költségvetési és Adóügyi Iroda)

 Fenyves Péter Dr. Pálla József

 polgármester jegyző